Մուհամմադ Սաիդ Թանթավի

Մուհամմադ Սաիդ Թանթավի (, ), Եգիպտոսի ամենաազդեցիկ իսլամական աստվածաբաններից մեկը։ 1986-1996 թվականներին եղել է Եգիպտոսի մեծ մուֆտին։ 1996 թվականին նախագահ Հոսնի Մուբարաքը նրան նշանակել է Ալ-Ազհարի համալսարանի շեյխ։

Կենսագրություն 
Ծնվել է Սոհագ գավառում։ Ավարտել է Ալ-Ազհարի համալսարանը։ 1958 թվականից նույն համալսարանում աշխատել է որպես դասախոս։ 1966 թվականին հադիսագիտության և Ղուրանի մեկնաբանման համար նրան շնորհվել է գիտությունների դոկտորի կոչում։ 1972 թվականից աշխատել է Լիբիայի իսլամական համալսարանում, իսկ 1980 թվականից աշխատել է Մեդինայի իսլամական համալսարանում (Սաուդյան Արաբիա)։ 1985 թվականից Մուհամմադ Թանթավին աշխատել է Ալեքսանդրիայում։

1959 թվականին Թանթավին ստացել է մագիստրոսի աստիճան, իսկ 1966 թվականին՝ դոկտորի աստիճան։ Նրա դոկտորական դիսերտացիան նվիրված է եղել Բանու Իսրայելի մասին Ղուրանում և Սունայում։ 

1986 թվականի հոկտեմբերին Թանթավին նշանակվել է Եգիպտոսի մեծ մուֆտի։ Այդ պաշտոնը զբաղեցրել է գրեթե տասը տարի, մինչև նշանակվել է Ալ-Ազհարի մզկիթի մեծ իմամ և Ալ-Ազհար համալսարանի մեծ շեյխ։ 2004 թվականին եղել է Յասեր Արաֆաթի թաղման աղոթքի իմամը։

1986 թվականին նրան շնորհվել է «Ֆայսալ Քինգ» միջազգային մրցանակը՝ իսլամին մատուցած ծառայությունների համար։

Ֆաթվաներ 
Մուհամմադ Թանթավիի ֆաթվաները քննադատվել են իսլամական աստվածաբանների կողմից։

 Թանթավին ֆաթվա է հրատարակել, որը թույլ է տվել աբորտներ անել այն դեպքերում, երբ կինը հղիացել է բռնաբարության հետևանքով։
 1997 թվականին Թանթավին արգելել է կանանց թլփատությունը՝ ասելով, որ կանանց թլփատությունը ոչ մի կապ չունի կրոնի հետ։
 2001 թվականին Թանթավին դատապարտել է իսրայելցիների դեմ մահապարտ ահաբեկիչների օգտագործումը։
 2001 թվականին ֆաթվա է հրատարակել, որով կանանց արգելել է հանդես գալ որպես փոխնակ մայրեր։
 2009 թվականի հոկտեմբերին Թանթավին արշավ է սկսել նիկաբի դեմ՝ հայտարարելով, որ նիկաբը ավանդույթ է և ոչ մի կապ չունի կրոնի հետ։
 2002 թվականին Թանթավին հայտարարել է, որ հրեաները «Ալլահի թշնամիներ են, կապիկների և խոզերի սերունդ»։

Մահ 
Թանթավին մահացել է 2010 թվականի մարտի 10-ի առավոտյան 81 տարեկան հասակում։ Ալ-Ռիադ (Սաուդյան Արաբիա) կատարած այցի ժամանակ սրտի կաթված է ստացել։

Ծանոթագրություններ

Արտաքին հղումներ 
 Մահացել է Ալ-Ազհարի համալսարանի շեյխ Մուհամմադ Թանթավին islamnews.ru 2010 թվականի մարտի 10

Հոկտեմբերի 28 ծնունդներ
1928 ծնունդներ
Մարտի 10 մահեր
2010 մահեր
Մուսուլման աստվածաբաններ
Եգիպտոսում ծնվածներ